92/2020/JIF

**PÁLYÁZATI FELHÍVÁS**

Az Eötvös Loránd Kutatási Hálózat (ELKH) elnöke

a közalkalmazottak jogállásáról szóló 1992. évi XXXIII. tv. 20/A. § és 20/B. § alapján

pályázatot hirdet a

**Támogatott Kutatócsoportok Irodája**

**igazgatói** (magasabb vezető) beosztásának ellátására

**A közalkalmazotti jogviszony időtartama:**

aközalkalmazotti **kinevezés** határozatlan időre, a **magasabb vezetői** megbízás legfeljebb 5 évre szól.

**A munkavégzés helye:**

Támogatott Kutatócsoportok Irodája, mindenkori székhelye Budapesten

**Az igazgató feladata**:

* a TKI szervezeti egységeiként működő kutatócsoportok adott pályázati ciklusra szóló támogatási szerződésében meghatározott kutatási terv végrehajtásának koordinálása és ellenőrzése;
* a kutatási terv végrehajtása érdekében a támogatott kutatócsoportok működésével és gazdálkodásával összefüggő operatív feladatok ellátása;
* az Eötvös Loránd Kutatási Hálózat elnöke, mint a fejezetet irányító szerv vezetője által a feladat-és hatáskörébe utalt a pályázatkezelési feladatok ellátása;
* a támogatott kutatócsoportok kutatási szerződései megkötésében való közreműködés, továbbá vállalkozási tevékenységük adminisztratív felügyelete;
* az ELKH illetékes testületeivel és az ELKH Titkársága szakmai főosztályaival való együttműködés.

**Illetmények és juttatások:**

a közalkalmazotti, illetve vezetői illetmény megállapítására és a juttatásokra a közalkalmazottak jogállásáról szóló 1992. évi XXXIII. törvény és annak végrehajtásáról szóló 84/2011. (V. 26.) Kormányrendelet rendelkezései az irányadók.

**Pályázati feltételek:**

* magyar állampolgárság,
* büntetlen előélet,
* vagyonnyilatkozat-tételi eljárás lefolytatása,
* legalább a tudomány kandidátusa vagy PhD tudományos fokozat,
* legalább hároméves vezetői gyakorlat,
* angol, német vagy francia nyelv legalább középfokú ismerete,
* magas szintű számítógép-felhasználói ismeretek.

**A pályázat elbírálásánál előnyt jelent:**

* intézet, intézmény vagy kutatási egység vezetésében szerzett gyakorlat,
* legalább egy világnyelv előadóképes ismerete,
* vezetési-szervezési képesítés,
* pénzügyi-gazdasági képesítés,
* további idegen nyelvek ismerete.

**A pályázat részeként benyújtandó iratok, igazolások:**

* motivációs levél,
* a pályázónak az intézmény vezetésére, fejlesztésére vonatkozó programja,
* részletes szakmai önéletrajz,
* tudományos fokozatának és idegen-nyelv ismeretének megjelölése,
* eddigi szakmai munkájának és a munka eredményeinek ismertetése,
* a végzettséget, tudományos fokozatot és nyelvtudást igazoló oklevelek másolata (amennyiben nem magyar nyelven kerültek kiállításra, úgy azok hitelesített fordítása),
* az ELKH és az intézmény honlapján a munkakör elnyerése esetén közzétehető rövid, fényképes bemutatkozó életrajz,
* 3 hónapnál nem régebbi keletű erkölcsi bizonyítvány,
* nyilatkozat arról, hogy a pályázat tartalmát a pályáztatón és a pályázati bizottság tagjain kívül a pályázat véleményezésére illetékes testület megismerhesse, továbbá, hogy a pályázati anyagában foglalt személyes adatainak a pályázati eljárással összefüggésben szükséges kezeléséhez hozzájárul.

**A beosztás betölthetőségének időpontja: 2020. 08. 01.**

**A pályázat benyújtási határideje: 2020. 05. 27.**

**A pályázatok benyújtásának módja:**

elektronikus úton, az Eötvös Loránd Kutatási Hálózat Titkársága Jogi és Igazgatási Főosztálya részére az igazgatas@elkh.org e-mail címen keresztül.

**A pályázat elbírálásának rendje:**

Az ELKH elnöke a formai és tartalmi feltételeknek megfelelő pályázatok elbírálására öttagú eseti bizottságot kér fel, melynek Irányító Testület (IT) tag, valamint a kinevezési, megbízási jogkör gyakorlója nem lehet tagja. Az eseti bizottság négy tagjára az IT tesz javaslatot, az ötödik tagot az ELKH elnöke delegálja. Az eseti bizottság a pályázók meghallgatása alapján javaslatot tesz az alkalmas jelöltekre. Az intézet vezetőjéről az IT dönt.

**A pályázat elbírálásának határideje: 2020. 07. 07.**

**A pályázati kiírás további közzétételének helye, ideje:**

* az ELKH Titkárság honlapja [www.elkh.org](http://www.elkh.org) – 2020.04.27.

**A munkáltatóval kapcsolatos egyéb információ:**

Az igazgató jogállása: a TKI egyszemélyi felelős vezetője, tevékenységét magasabb vezető beosztású közalkalmazottként, határozatlan időre szóló közalkalmazotti kinevezés szerinti „tudományszervezési és üzemeltetési ügyvivő-szakértő” munkakörben, **heti 40 órás, teljes munkaidőben** látja el.Az igazgató magasabb vezetői megbízása, megbízásának visszavonása, díjazásának megállapítása, valamint a vele kapcsolatos további munkáltatói jogok gyakorlása az ELKH elnökének hatáskörébe tartozik.

Az igazgató közalkalmazotti jogviszonya határozatlan időre szól, **négy hónapos próbaidő kikötésével.** A magasabb vezetői megbízás legfeljebb 5 évig terjedő időtartamra szól. Magasabb vezetői beosztás ellátására megbízást az kaphat, aki az intézménnyel közalkalmazotti jogviszonyban áll, vagy a megbízással egyidejűleg közalkalmazotti munkakörbe kinevezhető. Az igazgatói feladatkörre magasabb vezetői megbízás annak adható, akivel szemben a Kjt. 41.,43.,43/D, 44.§-a, valamint a Kjt. V. értelmében **összeférhetetlenség nem áll fenn**. Az egyes vagyonnyilatkozat-tételi kötelezettségről szóló 2007. évi CLII. törvény alapján, az igazgató **vagyonnyilatkozat-tételre kötelezett**. A pályázatokat „Pályázat TKI igazgató 92/2020/JIF” tárgymegjelöléssel, az ELKH elnökének címzett kísérőlevéllel együtt kérjük megküldeni. A pályázat eredményéről a pályázók írásban értesítést kapnak. A pályázati anyagok az álláshely betöltésével megsemmisítésre kerülnek.

A pályázati kiírás 2020. április 27-én került közzétételre a [www.kozigallas.gov.hu](http://www.kozigallas.gov.hu) honlapon.

*Dr. Maróth Miklós*

az ELKH elnöke